বিদ্যুৎস্পৃষ্ট হয়ে মোমিনপুরের মৃত ব্যক্তির বাড়িতে মেয়র, কী বার্তা ফিরহাদের?

কলকাতা: মঙ্গলবার একটানা ৫ ঘণ্টার প্রবল বৃষ্টিতে (Heavy Rain in Kolkata) কার্যত স্তব্ধ হয়ে গিয়েছিল জনজীবন। শহর কলকাতার নানান জায়গায় জমা জলে বিদ্যুৎস্পৃষ্ট হয়ে ৮ জন প্রাণ হারিয়েছেন। বিদ্যুৎস্পৃষ্ট হয়ে মৃত্যু হয়েছে আরও ৩ জনের। গতকাল তাঁদের মৃত্যুতে মৃতের পরিবারের প্রতি সমবেদনা জানিয়েছিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। আর বুধবার সকালে মুখ্যমন্ত্রীর নির্দেশেই এক মৃতের বাড়ি ছুটে গেলেন রাজ্যের মন্ত্রী তথা কলকাতার মেয়র ফিরহাদ হাকিম (Kolkata Mayor Firhad Hakim)। মৃতের পরিবারের সঙ্গে দেখা করে পরিবারের পাশে থাকার সমস্ত রকম আশ্বাস দিলেন ফিরহাদ।

মঙ্গলবার রাত থেকে শুরু হওয়া একটানা ৫ ঘণ্টার রেকর্ড বৃষ্টিপাতে বিপর্যস্ত হয়ে পড়েছিল কলকাতা ও শহরতলী। প্রবল বৃষ্টিতে জলমগ্ন পরিস্থিতি তৈরি হয়েছিল উত্তর থেকে দক্ষিণ কলকাতায়। শহর কলকাতার নানান জায়গায় জমা জলে বিদ্যুৎস্পৃষ্ট হয়ে ১১ জনের মৃত্যু হয়েছে। ওই জমা জলেই বিদ্যুৎস্পৃষ্ট হয়ে প্রাণ হারিয়েছেন মোমিনপুরের এক বাসিন্দা। আজ বুধবার সকালে মুখ্যমন্ত্রীর (Mamata Banerjee) নির্দেশেই তাঁর বাড়ি ছুটে গিয়েছিলেন রাজ্যের মন্ত্রী তথা কলকাতার মেয়র ফিরহাদ হাকিম। মৃতের পরিবারের সঙ্গে দেখা করে পরিবারের পাশে থাকার সমস্ত রকম আশ্বাস দিয়েছেন ফিরহাদ।

আরও পড়ুন: বুধে রোদ ঝলমলে শহরের আকাশ, ছন্দে ফিরছে কলকাতা! কিন্তু এখনও জল জমে একাধিক এলাকায়

উল্লেখ্য, মঙ্গলবার মেয়র ফিরহাদ হাকিমকেও ছাতা হাতে জমা জল সরাতে দেখা গিয়েছিল। সকলকে বাড়ি থেকে না বেরোনোর পরামর্শই দিয়েছিলেন মন্ত্রী। পুর নিরগমের কর্মীরা দিনরাত এক করে জমা জল সরানোর কাজে হাত লাগান। এখন জল যন্ত্রনার অনেকটা কমেছে। তবে এখনও জলের তলায় কাঁকুড়গাছি, কসবা, সুকিয়া স্ট্রিট, বালিগঞ্জ সহ কলকাতার একাধিক এলাকা। আজ মোমিনপুরে পৌঁছে মেয়র বলেন, রাজ্য সরকার মৃতের পরিবারের পাশে রয়েছেন। তাঁর কথায়, “এই মমিনপুর অঞ্চলের জনপ্রতিনিধি আমি নিজে। মৃত ব্যক্তির পরিবারের পাশে থাকাটা আমার নৈতিক কর্তব্য। হ্যাঁ এটা ঠিক যে আমি হয়ত ওই মৃত ব্যক্তির প্রাণ ফিরিয়ে দিতে পারব না। তবু যাতে ওই পরিবারের অন্যান্য ব্যক্তিদেরকে বাঁচিয়ে রাখা যায় এবং তাঁদের সংসার চালানোর ক্ষেত্রে সহযোগিতা করা যায় সেই বিষয়ে পাশে থাকার বার্তা দিয়ে গেলাম‌।”

দেখুন অন্য খবর